આ સર્જરી માટે એકથી દોઢ લાખ રૂપિયાનો ખર્ચ થાય છે એમ જણાવતાં ડૉ. વિનોદ વિજ કહે છે, ‘આ સર્જરી માટે આવતા લોકોની ઉંમર ૩૦થી ૪૫ સુધીની હોય છે. એનાથી મોટી ઉંમરના લોકોમાં આ સર્જરી કરવાનું જોખમ ન લઈ શકાય. મોટા ભાગે શો-બિઝમાં હોય અને એવા પ્રોફેશનમાં જ્યાં તેમને બૉડી બતાવવી પડતી હોય એવા લોકો જ આવે છે. કૉલેજ બૉય્સ કે સામાન્ય લોકો બહુ ઓછા હોય છે. ગલ્ર્સ સિક્સ-પૅક માટે નહીં પરંતુ સેન્ટ્રલ એચિંગ માટે આવે છે. એમાં કમરનો ભાગ પાતળો કરવા માટે આવે છે. મોટા ભાગે સિંગલ વુમન જ હોય છે, મધર નથી આવતી. તેમની ઉંમર પણ ૩૦થી ૪૫ સુધીની હોય છે. એનો ખર્ચ પણ એકથી દોઢ લાખ રૂપિયા જેટલો લાગે છે.’